Անատոլի Տիմոշչուկ

Անատոլի Ալեքսանդրովիչ Տիմոշչուկ (ուկր․՝ Анатолій Олександрович Тимощук, ), ուկրաինացի ֆուտբոլիստ, կիսապաշտպան։ Հանդես է գալիս «Քայրաթ» ֆուտբոլային ակումբի և Ուկրաինայի հավաքականի կազմում։

Կարող է հանդես գալ նաև որպես պաշտպան։ Տիմոշուկը դարձել է 3 երկրի չեմպիոն, ինչպես նաև ՈւԵՖԱ-ի գավաթակիր։ Ուկրաինայի ազգային հավաքականի ավագն է։

Ակումբային կարիերա

«Զենիթ» 
2007 թվականին Անատոլի Տիմոշչուկը պայմանագիր է կնքել ռուսական «Զենիթի» հետ։ Տիմոշուկը դարձել է թիմի պատմության ամենաթանկ տրանսֆերը։ Նրա տրանսֆերը արժեցել է 20 միլոին դոլար։ 2007 թվականի մայիսին Տիմոշուկը դարձել է ռուսական թիմի ավագը։

«Բավարիա» 
2009 թվականին Անատոլի Տիմոշչուկը 3-ամյա պայմանագիր է կնքել գերմանական «Բավարիա» ֆուտբոլային ակումբի հետ։

Գերմանական ակումբի կազմում իր առաջին պրոֆեսիոնալ գոլը Անատոլին խփել է 2009 թվականի դեկտեմբերի 8-ին՝ «Յուվենտուսի» դեմ խաղում։ Իր առաջին իսկ մրցաշրջանում Անատոլին դարձել է Գերմանիայի չեմպիոն և գավաթակիր։

2010 նոյեմբերի 27-ին Տիմոշչուկը հեղինակել է իր առաջին դուբլը գերմանական ակումբի կազմում՝ «Այնտրախտի» դեմ խաղում։ Հանդիպումն ավարտվել է 4։1 հաշվով։

2011 թվականի ամռանը գերմանական ակումբը գլխավորել է Յուպ Հայնկեսը, ով նրան առաջին անգամ փորձարկել է կիսապաշտպանի դիրքում։

Գերմանական ակումբի կազմում իր երրորդ մրցաշրջանում Տիմոշչուկը մնաց առանց տիտղոսի։ 2013/14 մրցաշարջանի սկզբում գերմանական ակումբը 40 միլիոն եվրոյի դիմաց գնեց իսպանացի Խավի Մարտինեսին, որը մեծ հարցականի տակ դրեց 33-ամյա Տիմոշուկի հիմնական կազմում հանդես գալը։

2012 թվականի նոյեմբերի 28-ին Տիմոշչուկը դարձել է գոլի հեղինակ Բունդեսլիգայի 14-րդ տուրի շրջանակներում կայացած՝ «Ֆրայբուրգի» դեմ խաղում։

Վերադարձ «Զենիթ» 
2013 թվականի հունիսին Անատոլի Տիմոշչուկը վերադարձել է ռուսական «Զենիթ»։ Նա թիմի հետ կնքել է 2-ամյա պայմանագիր։

«Քայրաթ» 
2015 թվականի հուլիսի սկզբին տեղափոխվել է ղազախական «Քայրաթ»ֆուտբոլային ակումբ։ Անատոլին թիմի հետ կնքել է 1․5 տարվա պայմանագիր։

Ղազախական թիմի կազմում Անատոլին իր նորամուտը նշել է 2015 թվականի հուլիսի 12-ին՝ «Կեյսար» ֆուտբոլային ակումբի դեմ խաղում։

Միջազգային կարիերա 
Անատոլի Տիմոշչուկը իր նորամուտը նշել է Ուկրաինայի հավաքականի կազմում 2000 թվականի ապրիլի 26-ին՝ Բուլղարիայի հավաքականի դեմ խաղում։

Մինչ այս հավաքականի կազմում դարձել է 4 գոլի հեղինակ։

Ձեռքբերումներ

Ակումբային 
 «Շախտյոր»
 Ուկրաինայի չեմպիոն - 2001/02, 2003/04, 2005/06
 Ուկրաինայի գավաքակիր - 2000/01, 2001/02, 2003/04
 Ուկրաինայի սուպերգավաթակիր - 2005

 «Զենիթ»
 Ռուսաստանի չեմպիոն - 2006/07, 2014/15
 Ռուսաստանի գավաթակիր - 2008
 ՈւԵՖԱ-ի գավաթակիր - 2007/08
 ՈւԵՖԱ-ի սուպերգավաթակիր - 2008

 «Բավարիա»
 Գերմանիայի չեմպիոն - 2009/10, 2012/13
 Գերմանիայի գավաթակիր - 2009/10, 2012/13
 Գերմանիայի սուպերգավաթակիր - 2010, 2012
 ՈւԵՖԱ Չեմպիոնների լիգայի գավաթակիր - 2012/13

 «Քայրաթ»
 Ղազախստանի գավաթակիր - 2015
 Ղազախստանի սուպերգավաթակիր - 2016

Վիճակագրություն

Ակումբային

Միջազգային

Ծանոթագրություններ

Արտաքին հղումներ 
 
 
 
 

1979 ծնունդներ
Մարտի 30 ծնունդներ
Շախտյոր Դոնեցկի ֆուտբոլիստներ
Զենիթի ֆուտբոլիստներ
Բավարիա Մյունխենի ֆուտբոլիստներ
Ուկրաինայի հավաքականի ֆուտբոլիստներ
Ուկրաինացի ֆուտբոլիստներ
Ֆուտբոլային մարզիչներ այբբենական կարգով
Բունդեսլիգայի ֆուտբոլիստներ
ՈՒԵՖԱ Եվրո 2016-ի ֆուտբոլիստներ
Ֆուտբոլի կիսապաշտպաններ
Ռուսաստանի Պրեմիեր Լիգայի խաղացողներ
ՈՒԵՖԱ Եվրո 2012-ի ֆուտբոլիստներ